kardosdrur/scandi-wiki huggingface dataset:
Beverly Hills 90210

Beverly Hills 90210 (også kendt under dens korte titel, 90210) er en amerikansk ungdoms-dramaserie, der er skabt af Darren Star og produceret af Aaron Spelling under hans produktionsselskab Spelling Television. Serien løb i 293 afsnit á 44 minutter fordelt på 10 sæsoner på Fox i USA fra oktober 1990 til maj 2000, og er den første ud af seks serier i Beverly Hills, 90210-franchisen. I Danmark blev serien vist på TV 2 og senere TV 2 Zulu. Serien følger en gruppe venner fra den amerikanske overklasse bosat i den stjernespækkede del af Beverly Hills, Californien, og serien følger dem fra high school til college og videre ind i voksenlivet. "90210" er en reference til et af byens postnumre. Medvirkende i serien er bl.a. Jason Priestley, Shannen Doherty, Jennie Garth, Luke Perry, Gabrielle Carteris, Brian Austin Green, Ian Ziering, Tori Spelling og Joe E. Tata.

Seriens grundlæggende premis handler om tvillingerne Brendon og Brenda Walshs tilvænning og kulturchok, da de sammen med deres forældre, Jim og Cindy, flytter fra Minneapolis, Minnesota, til Beverly Hills, Californien. Som serien udvikler sig i takt med karakternes udvikling, venskaber og romantiske forhold, kommer emner som sex, voldtægt, homofobi, dyrerettigheder, alkolholisme, stofmisbrug, vold i hjemmet, spiseforstyrrelser, antisemitisme, racisme, selvmord blandt teenagere, teenage-graviditeter og AIDS op.

Serieoversigt

Medvirkende

Andre karakterer 
 Nikki Witt
 Susan Keats
 Tracy Gaylian
 Stuart Carson
 Joe Bradley
 Antonia "Toni" Marchette
 Colin Robbins
 Camille Desmond
 Jackie Taylor
 Dr. John & Felice Martin
 Abby Malone
 Mrs. Yvonne Teasley
 Gil Meyers

Modtagelse

Kritik

Popularitet 
Serien havde enorm success i 90'erne og har uden tvivl præget mange unges liv i hele verden. Serien er blevet genudsendt adskillige gange på hverdage på TV 2 og på TV 2 Zulu.

Spinoff-serier 
Beverly Hills 90210 fik spin-off serien Melrose Place i 1992. Melrose Place fik i sig selv spin-off serien Models, Inc. i 1994.
I 2008 blev det bekræftet, at spinoff-serien 90210  ville blive produceret fra året efter, og at blandt andre Jennie Garth ville medvirke som den modne Kelly Taylor, der nu er erhvervsvejleder på sit gamle gymnasium West Beverly Hills High.

Noter

Eksterne henvisninger 
 
 Artikel om Beverly Hills 90210

 
Amerikanske tv-serier fra 1990'erne
HSV

HSV kan henvise til:
 HSV, den amerikanske flådes hull classification symbol for et højhastighedsfartøj ("high-speed vessel")
 Herpes simplex virus
 HSV-farverummet bestående af dimensionerne tone, mætning og valør ("hue, saturation, value")
 HSV (tv-station) tv-station, Australiens Seven-netværks Melbourne-station
 HSV-X1 Joint Venture, a commercial catamaran formerly leased by the United States Navy
 HSV-2 Swift, en katamaran leaset af den amerikanske flåde
 Hamburger SV, en tysk fodboldklub fra Hamborg
 HSV Handball, en tysk håndboldklub fra Hamborg
 Hannover 96 eller Hannoverscher Sportverein (HSV) von 1896, en tysk fodboldklub fra Hannover
 En almindelig forkortelse for Huntsville, Alabama
 Huntsville International Airport's IATA-kode
Konsistorium

Konsistorium har flere betydninger:

 Konsistorium (universitet) – betegnelse for et universitets ledelse. I Danmark afskaffet med universitetsloven af 2003.
 Konsistorium (romersk-katolske kirke) – et møde for den romersk-katolske kirkes kardinaler.
AK-47

AK-47 (, ), ofte blot kaldet Kalasjnikov (eng: Kalashnikov), er et stormgevær designet af Mikhail Kalasjnikov og produceret af den russiske våbenproducent IZH.

AK-47'en blev især anvendt af Warszawapagtens styrker under den kolde krig. Geværet er det mest kendte og mest udbredte skydevåben nogensinde. Der er i dag 100 millioner eksemplarer i verden.
I 2004 blev det estimeret, at ud af de omkring 500 millioner skydevåben, der fandtes i verden, var omkring 100 millioner fra Kalashnikov-familien, og tre fjerdedele var AK-47".

Våbnet er så berømt og let genkendeligt, at det har været brugt som model til alt fra lamper til tryk på t-shirts og lignende. Det indgår desuden i Mozambiques flag. I november 2004 åbnede Kalashnikov Museum (også kaldet AK-47 Museum) i Isjevsk, som har omkring 10.000 besøgende om måneden.

Design og produktion 
Designet og filosofien bag AK-47 var den tyske værnemagts erfaringer fra 2. verdenskrig, hvor de fleste kampe blev udkæmpet på omkring 100 meters afstand. Derfor var der ikke behov for de langt mere træfsikfre og langtrækkende repetérrifler, som også var upraktisk lange for motoriseret infanteri, mens en maskinpistols pistolammunition omvendt var for svag. Løsningen blev det tyske stormgevær Sturmgewehr 44. I Sovjetunionen kom man til samme konklusion og søgte en lignende efterfølger til det hidtidige Mosin-Nagant. Det tyske stormgevær Sturmgewehr 44 blev således udgangspunktet for det første sovjetiske stormgevær, AK-47. Derfor er AK-47 og flere at dens efterkommere ikke kendt for at være særlig træfsikre ud over 300 meter.

AK-47 er billig at producere, enkel at vedligeholde og reparere. Den er derfor meget populær blandt guerillastyrker. Den findes i flere versioner fra AK-74U- til AK-100-serien. I dag er det fortsat AK-74m, som er den russiske hærs hovedgevær, men denne skal efter planen skiftes ud med AN-94 Abakan, som trods de designmæssige ligheder bruger en anden mekanisme i form af et roterende bundstykke.

AK-47 er verdens mest brugte militærvåben, og den bruges i dag i omkring 50 % af alle verdens lande. Der findes mange kopier af geværet, som er under konstant udvikling. AK-47 og dens efterkommere er kendt for at være særdeles gode i drift og for at fungere upåklageligt under alle forhold fra ørken til sump. Dele af AK-47 blev blandt andet kopieret af Israel ved udviklingen af landets Galil-gevær efter erfaringer fra Seksdageskrigen.

Geværet blev først produceret til det motoriserede infanteri fra 1947 og frem. Selv om AK-47 og det tyske Sturmgewehr 44 ligner hinanden udvendigt, er de meget forskellige indeni.
AK-47 kan ses som det bedste fra den amerikanske M1 Garand-riffel kombineret med de bedste aspekter af den tyske Sturmgewehr 44-riffel, produceret med de bedst tilgængelige procedurer i Sovjetunionen på det tidspunkt. Den blev Sovjetunionens officielle riffel i 1951.

Referencer

Eksterne henvisninger 

 AK-47 Museum – virtuel omvisning 

Automatrifler
Våben fra Sovjetunionen
Hannover 96

Hannover 96 er en tysk fodboldklub fra Hannover.

Historie 
Klubben blev grundlagt under navnet Hannoverscher FC 1896 i 1896. Fra starten var de væsentligste aktiviteter atletik og rugby, men allerede et par år senere var interessen for fodbolden steget så meget, at det blev hovedaktiviteten. I 1913 blev klubben slået sammen med en anden under det nuværende navn.

I 1930'erne blev klubben en overgang en af landets topklubber og vandt sit første tyske mesterskab i 1938 efter at have slået storfavoritten Schalke 04. Efter 2. verdenskrig havde de igen en stjernestund, da de vandt mesterskabet i 1954, men ved starten af Bundesligaen i 1963 var Hannover 96 ikke blandt de udvalgte klubber. Allerede året efter rykkede de dog op og forblev i bedste række til 1974, hvor de dog mest var placeret i nederste halvdel. Efter et par år, hvor det gik op og ned, endte de dog i 2. Bundesligaen næsten konstant i omkring tyve år.

I denne periode fik klubben et par gange alvorlige økonomiske problemer, men efter at have vundet den tyske pokalturnering i 1992 efter at have slået fem Bundesligaklubber, rettede økonomien sig. I 1996 rykkede Hannover ned i tredjebedste række, hvor de blev i to år, men i 2002 rykkede de op i Bundesligaen, hvor de har været siden.

Resultater 
 1935: Finalist i kampen om det tyske mesterskab
 1938: Tysk mester
 1954: Tysk mester
 1992: Tysk pokalmester

Nuværende spillertrup 
Opdateret 17. juni 2022

Kendte spillere fra Hannover 96 
 / Gerald Asamoah (1994-1999) – 40 landskampe for Tyskland
  Sebastian Kehl (1997-2000) – 28 landskampe
 / Thomas Christiansen (2003- ) – 2 landskampe for Spanien
  Michael Tarnat (2004- ) – 19 landskampe
  Robert Enke (2004-2009)

Danske spillere 
  Peter Dahl – 8 landskampe
  Kaj Poulsen – 5 landskampe
  Michael Schjønberg (1990-1994) – 44 landskampe
  Jonas Troest (2006-2007) – U21 landsholdsspiller
  Leon Andreasen – 16 landskampe
  Uffe Bech – 3 landskampe

Andre sportsgrene 
Hannover 96 har desuden afdelinger for kvindefodbold, bordtennis, badminton, triathlon, tennis og atletik.

Eksterne henvisninger 

 Hannover 96's officielle hjemmeside

Fodboldklubber i Tyskland
Etableret i 1896
96
Fanejede fodboldklubber
Konsistorium (romersk-katolske kirke)

Konsistorium er i den romersk-katolske kirke et formelt møde for kardinalskollegiet. Konsistoriet har ingen formel magt, men rådgiver paven. Udnævnelse af nye kardinaler sker også ved konsistorier, men navnene offentliggøres som regel på forhånd.

Romerskkatolske kirke
Kardinaler
Oscar for bedste kvindelige hovedrolle

Oscaren for bedste kvindelige hovedrolle, på engelsk Academy Award for Best Performance by an Actress in a Leading Role gives ved Oscar-uddelingen til en kvindelig skuespiller for hendes præstation i en film fra det forløbne år.

Årstallene i nedenstående liste angiver tidspunktet for filmens premiere (i Californien) og dermed året før selve Oscar-uddelingen.

Vindere og nominerede 
Det følgende er en kronologisk oversigt over vinderne og de nominerede. Vinderne er fremhævet med fed.

Fodnoter og kildehenvisninger 

 
Kvindelige hovedrolle
Tidslinjer
Strisser på Samsø

Strisser på Samsø er en dansk krimi-drama-serie fra 1997, som er instrueret af Eddie Thomas Petersen for TV 2. Serien havde premiere den 17. februar 1997 og består af 12 afsnit á 55 min. fordelt på 2 sæsoner. Seriens sidste afsnit blev sendt den 21. november 1998. Serien er filmatiseret af manuskript af bl.a. John Stefan Olsen, Eddie Thomas Petersen, Hanne-Vibeke Holst, Kirsten Holst. 
Serien følger den tidligere storbysbetjent Christian Torp, som efter at have mistet sin kone under et røveri, flytter til Samsø med sin datter, Sille. Medvirkende i serien er bl.a. Lars Bom, Andrea Vagn Jensen, Amalie Dollerup og Lotte Arnsbjerg.

Medvirkende 
Blandt de mange medvirkende kan bl.a. nævnes:

Lars Bom
Lotte Arnsbjerg
Lotte Andersen
Amalie Dollerup
Andrea Vagn Jensen
Finn Storgaard
Sidse Babett Knudsen
Gyrd Løfqvist
Asger Reher
Jørgen Kiil
Bodil Jørgensen
Lise Schrøder
Steen Springborg
Gerda Gilboe
Finn Nielsen
Lars Knutzon
Lone Helmer
Torben Zeller
Kjeld Nørgaard
Lars Lunøe
Joen Bille
Søren Spanning
John Martinus
Thure Lindhardt
Rikke Wölck
Robert Hansen

Afsnit

Sæson 1 (1997, foråret)
 "En ven af familien" (sendt første gang 17. februar 1997)
 "Jomfrufødsel" (sendt første gang 24. februar 1997)
 "Kikkertsyn" (sendt første gang 3. marts 1997)
 "Besøg fra Bruxelles" (sendt første gang 10. marts 1997)
 "Den sjove mand" (sendt første gang 17. marts 1997)
 "Rebet" (sendt første gang 24. marts 1997)

Sæson 2 (1998, efteråret)
 "Til døden jer skiller" (sendt første gang 17. oktober 1998)
 "Malerens muse" (sendt første gang 24. oktober 1998)
 "På havets bund" (sendt første gang 31. oktober 1998)
 "Skæbneloddet" (sendt første gang 7. november 1998)
 "Blodets bånd" (sendt første gang 14. november 1998)
 "Vi vil fred her til lands" (sendt første gang 21. november 1998)

Eksterne henvisninger 
 
 

TV 2-serier
Dramaserier fra Danmark
Danske tv-serier fra 1990'erne
Krimiserier fra Danmark
Søren Spanning

Søren Spanning (født Søren Kristian Spanning 30. maj 1951 på Frederiksberg, død 12. februar 2020 på Frederiksberg) var en dansk skuespiller.

Karriere 
Han blev uddannet fra Aarhus Teater i 1976 og var herefter ansat på dette teater frem til 1980.

I perioden fra 1980 til 1987 var han tilknyttet Det Kongelige Teater og medvirkede gennem sin karriere i en lang række teaterstykker, af hvilke kan nævnes: En skærsommernatsdrøm, Købmanden i Venedig, Hamlet, Kong Lear, Mågen, Tre søstre, Hedda Gabler og Faderen.

I tv medvirkede han i en række serier, såsom Strandvaskeren, Antonsen, Kald mig Liva, Bryggeren, TAXA, Karrusel, Skjulte spor, Hotellet, Forsvar, Ørnen, Lærkevej og Borgen

Herudover havde han roller i julekalenderne Alletiders Jul, Krummernes Jul, Brødrene Mortensens Jul og Jul i Valhal.

Spanning lagde desuden dansk stemme til Lord Voldemort i Harry Potter-serien.

Søren Spanning var endvidere tilknyttet lydbogsforlaget Momo - Skuespillernes Lydbogsværksted hvor han indlæste flere lydbøger.

Han blev i 1995 udnævnt til Ridder af Dannebrog. Han blev i 2016 tildelt Osvald Helmuth-legat.

I 2014 blev han ramt af en hjerneblødning og var ikke aktiv siden da.

Filmografi 
Film i udvalg:

 Kassen stemmer – 1976
 Har du set Alice? – 1981
 Min farmors hus – 1984
 Midt om natten – 1984
 Krummerne 2 - Stakkels Krumme – 1992
 Roser & persille – 1993
 Krummerne 3 - Fars gode idé – 1994
 Lykkevej – 2003
 Jul i Valhal – 2005
 En kongelig affære – 2012
 Ud, spring over, ind – 2013

Private forhold 
Han var søn af Finn Spanning (død 1972) og og Elisabeth Heiberg Carstensen.

Han var gift med kollegaen Karen-Lise Mynster, og havde sammen med hende skuespilleren Rosalinde Mynster og filmfotografen Jasper Spanning.

Referencer

Eksterne henvisninger 
 

Personer fra Frederiksberg
Skuespillere fra Danmark
Riddere af Dannebrog
Personer i Kraks Blå Bog (afdøde)
Modtagere af Ole Haslunds Kunstnerfonds legat
Lotto (film)

Lotto er en dansk film fra 2006, instrueret af Peter Schrøder med manuskript af Ina Bruhn.

Medvirkende 
 Søren Pilmark
 Thomas Bo Larsen
 Ditte Gråbøl
 Nicolaj Kopernikus
 Sofie Stougaard
 Claus Bue
 Bjarne Henriksen
 Anders Hove
 Michael Larsen

Eksterne henvisninger 
 

Danske film fra 2006
Komediefilm fra Danmark
Film instrueret af Peter Schrøder
Dansksprogede film
Færøernes Kommando

Færøernes Kommando (FRK) i Mjørkadalur på Streymoy var en niveau II kommandomyndighed i det danske forsvar og var underlagt Søværnets Operative Kommando. Dens opgave var at varetage rigsfællesskabets suverænitet ved at overvåge farvandene og luftrummet omkring Færøerne. Kommandoen løste endvidere opgaver som fiskeriinspektion, søredningstjeneste, patienttransport og andre opgaver af samfundsmæssig karakter. Den sidste chef var kommandør Per Starklint. Færøernes Kommando blev pr. 31. oktober 2012 fusioneret med Grønlands Kommando til Arktisk Kommando.

Historie 

Færøernes Marinedistrikt blev oprettet den 5. september 1951 i Tórshavn.

Den 1. juni 1961 ændrede distriktet navn til Færøernes Kommando, og samme dato blev Marinestation Thorshavn oprettet som myndighed.

I 1963 blev Marine­stati­onen på Hoyvíks­vegur 58 bygget og blev det nye hjemsted for Færøernes Kom­mando, som indtil 1979 bestod af kommando­myndigheden (Fær­øernes Kom­mando), Marine­station Thorshavn og Flåde­­radio Thors­havn. Siden sammen­lægningen i 1979 har Færøernes Kommando været det fælles myn­dighed­snavn.

Den 1. januar 2001 oprettedes den nye niveau II myndighed, som blev benævnt Færøernes Kommando.

2. juli 2002 afholdtes en ceremoni, hvor Dannebrog blev nedhalet for sidste gang på Marinestationen. Nøglen til bygningerne blev herefter overrakt til Tórshavns borgmester. Den endelige udflytning var en realitet og Mjørkadalur det nye hjemsted for Færøernes Kommando.

Fra Mjørkadalur styredes det i 1963 oprettede NATO radaranlæg ved Sornfelli i 749 meters højde. Radarstationen var et led i forsvaret af den nordlige polarkreds. Radaranlægget blev stoppet ved en lille ceremoni den 1. januar 2007 efter mere end 40 år.

Det er tilladt for civile at færdes på fjeldvejen op til radaranlægget, hvorfra der er panoramaudsigt over Færøerne.

Kilder

Eksterne henvisninger 
 Færøernes Kommandos hjemmeside 

Danmarks militær
Kommando
Streymoy
Etableret i 1961
Ophørt i 2012
Berling

Berling kan hentyde til flere artikler:
 Brisingerne – den ene af de fire dværge hed Berling
 Ernst Henrich Berling – grundlægger af Berlingske Tidende
 Johan Carl Ernst Berling – hofembedsmand, bogtrykker og avisudgiver
Bodø

Bodø er en bykommune i Nordland fylke i Norge. Den grænser i nordøst mod Sørfold, i øst mod Fauske og Saltdal, og i syd mod Beiarn og Gildeskål. Byen har et areal på 13,81 km² og en befolkning på 49.040 mennesker (1. oktober 2012). 

Bodø er også fylkeshovedstad i Nordland. Bodø ligger nord for polarcirklen (67°17′ N og 14°23′ Ø) og har midnatssol fra 4. juni til 8. juli.

Historie 
Navnet Bodø kan spores tilbage til 1500-tallet. Navnet er sandsynligvis en fejlstavning af Bodin, som var navnet på kirkestedet i området på denne tid.

Bodø blev grundlagt i 1816 og var tænkt som en handelsby for nordnorske fiskere i stedet for Bergen. Tre alternativer for en ny by blev diskuteret: Brønnøy, Vågan og Hundholmen, (som var den tids navn på Bodø). Norge var stadig under Danmark, da planerne blev overvejet. Dermed var det en dansk finanskommission, som vurderede de aktuelle områder mod hinanden. Hundholmen/Bodø blev valgt i 1813, fordi området var mere centralt end Brønnøy, samt at det var lettere at skaffe træindustri her end i Vågan. Desuden havde lensherren over Nordlandene holdt til i Bodøområdet siden 1605.

Napoleonskrigene og Norges overdragelse fra Danmark til Sverige gjorde, at byetableringen blev udsat. I tiden mellem 1813 og 1816 arbejdede bergenserne hårdt for at hindre oprettelse af en by på Hundholmen. Bergen anså oprettelsen af ny by i Nordnorge som en trussel mod den dominans, der nærmede sig et handelsmonopol, som de havde på handlen med fisk mellem Lofoten og udlandet.

I 1814 tog biskop Mathias Bonsak Krogh «Forslag til en Kjøpstæds Anlæggelse paa Bodøe i Nordlandene» op igen. Forslaget skabte store protester fra Bergen. Stortinget oprettede en kommission for at udrede sagen. Stortinget stemte om sagen i 1816, og 50 stemte for en ny by og 6 imod.

Se også 
 Bodø Station

Eksterne henvisninger 
 Opdagelsen af en bunker fra anden verdenskrig
Peary Land

Peary Land er en 57 000 km² stor halvø i det nordlige Grønland opkaldt efter Robert E. Pearys ekspedition 1891-92.
Området strækker sig fra Victoria Fjord i vest til Independence Fjord i syd og sydøst, og til det Arktiske hav i nord, med Kap Morris Jesup, Grønlands nordligste punkt (708 km syd for Nordpolen) og Kap Bridgman i nordøst. Kap Morris er også hvor Lincolnhavet i vest møder Wandelhavet i øst.

Peary Land er en del af Grønlands Nationalpark er næsten isfri. (i perioder tynd nyis)
Nordostvandet, der i vintertiden eksisterer på østsiden af halvøen, omgivet af Grønlandshavets vidtstrakte masser af svær og tætpakket havis.

Tidlige bosættelser
Der er fundet mange spor af tidlige eskimoiske bosættelser i området. Adam C. Knuth Site er en ca. 4000 år gammel boplads fra Independence I-kulturen, der repræsenterer menneskets tidligste tilstedeværelse i Peary Land. Bopladsen blev opdaget af Eigil Knuth, da han i 1980 udgravede to midtergangsruiner på den nærliggende Independence II lokalitet Hvalterrasserne. Han vendte tilbage til Adam C. Knuth Site i 1984 og 1985, hvor han foretog opsamlinger og udgravede en boligtomt. Bopladsen ligger med storslået udsigt på et fremskudt system af deltaterrasser med ruiner spredt på flere forskellige niveauer. Af de mindst 25 anlæg er ca. halvdelen depoter og resten er boliger. Boligtomterne fordeler sig på to typer, der foreløbig fortolkes som henholdsvis vinter- og sommerboliger.

Der er to arktiske forskningsstationer ved Jørgen Brønlund Fjord i Peary Land, – Kap Harald Moltke og Brønlundhus. Begge stationer er bygget på Eigil Knuths initiativ og har været udgangspunkt for mange videnskabelige ekspeditioner. Kap Harald Moltke stationen blev bygget senere i tilslutning til ibrugtagningen af den naturskabte landingsbane øst for Jørgen Brønlund Fjords munding.
Stationerne ligger 10 km fra hinanden på hver sin side af fjorden, og forbindelsen imellem dem er derfor om sommeren pr. båd og afhængig af isforholdene. Stationerne er siden Eigil Knuths død i 1996 administreret af Peary Land Fonden.

Se også
Peary-Land Ekspeditionen, ekspeditionsfilm instrueret af Eigil Knuth.

Eksterne henvisninger 

 Grønlandskort 

Grønlands geografi
Halvøer i Grønland
Krystal Steal

Krystal Steal (født 29. november 1982) er en amerikansk pornomodel.

Før hendes filmkarriere arbejdede hun som stripper. Steal havde sin filmdebut i 2001 i filmen Screaming Orgasms 4 fra Digital Sin. Hun har siden medvirket i mange heteroseksuelle og lesbiske pornofilm, voksenmagasiner som Hustler og har etableret sig som kontraktstjerne, først med Pleasure Productions og senere i 2003 med ClubJenna, dermed værende den første pornomodel som skrev kontrakt med det selskab – samarbejdet sluttede dog i 2005.

Nogle af hendes bedst kendte film er Flesh Hunter og Krystal Method, hvori hun spiller sammen med sin tidligere chef hos ClubJenna, Jenna Jameson. Hun bryder sig ikke om analsex, hverken foran kameraet eller i privatlivet, og nægter at medvirke i analsex-scener i sine film. Hendes fysiske lighed med popstjernen Christina Aguilera har til dels bidraget til hendes popularitet blandt seerne.

I mange af hendes optrædener synes hun at afsky cumshots. Denne tendens er meget tydelig i nogle filmklip fra bag scenerne, bl.a. fra Flesh Hunter hvor hun efter at have forsøgt at undgå et cumshot i ansigtet fra Jules Jordan, ser hende klage til Jules over, at han ejakulerede i hendes ansigt. Herefter forlader hun abrupt scenen og skynder sig ud på badeværelset og smækker døren efter sig.

Krystal Steal har haft et romantisk forhold til sin kollega, pornomodellen Sky Lopez.

Fodnoter

Eksterne henvisninger 
 
 

Pornoskuespillere fra USA
Pornomodeller fra USA
Oscar for bedste mandlige birolle

Oscaren for bedste mandlige birolle (officiel titel Academy Award for Best Performance by an Actor in a Supporting Role) gives ved Oscar-uddelingen til en mandlig skuespiller for hans præstation i en birolle i en film fra det forløbne år.

Årstallene i nedenstående liste angiver tidspunktet for filmens biografpremiere (i Californien) og dermed året før selve Oscar-uddelingen.

Vindere og nominerede 
Det følgende er en kronologisk oversigt over vinderne og de nominerede. Vinderne er fremhævet med fed.

 
Mandlige birolle
Tidslinjer
Lymfocyt

Lymfocytter  er en type af hvide blodceller.

Der er tre forskellige slags lymfocytter.

B-celler
Den ene af de to lymfocytter kaldes en B-celle eller B-lymfocyt. En B-lymfocyt er et hvidt blodlegeme, som stort set danner antistoffer mod virus og bakterier. Dog er der også nogle af dem der fungerer som hukommelsesceller, hvilket medfører, at den husker tidligere hændelser såsom infektioner og derefter handler hurtigere, hvis den samme form for infektion skulle ramme en igen.

T-celler

Den anden af de to lymfocytter kaldes for en T-celle eller T-lymfocyt. En T-lymfocyt er et hvidt blodlegeme der opretholder immunforsvarets nøgleberedskab. Dens formål er at kunne identificere celler der er blevet ramt af enten et virus eller en bakterie.

NK-celle

Den tredje gruppe er specialiserede lymfocytter, der destruerer kroppens inficerede celler; disse bliver kaldt naturlige dræberceller (NK-celler efter en. Natural Killer).

Indhold i blodet

Eksterne links 

 Blodets funktioner og bestanddele. Bloddonorerne i Danmark 

Lymfesystem
Immunforsvar